CELEX: 62011TB0607
Language: el
Date: 2012-01-23 00:00:00
Title: Υπόθεση T-607/11 R: Διάταξη του Προέδρου του Γενικού Δικαστηρίου της 23ης Ιανουαρίου 2012 — Henkel και Henkel France κατά Επιτροπής (Ασφαλιστικά μέτρα — Ανταγωνισμός — Απόφαση της Επιτροπής περί αρνήσεως διαβιβάσεως εγγράφων σε εθνική αρχή αρμόδια για τον ανταγωνισμό — Αίτηση λήψεως προσωρινών μέτρων — Έλλειψη εννόμου συμφέροντος — Μη τήρηση των τυπικών προϋποθέσεων — Έλλειψη προσωρινού χαρακτήρα των ζητούμενων μέτρων — Απαράδεκτο)

17.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 80/19
            
         Διάταξη του Προέδρου του Γενικού Δικαστηρίου της 23ης Ιανουαρίου 2012 — Henkel και Henkel France κατά Επιτροπής
   (Υπόθεση T-607/11 R)
   (Ασφαλιστικά μέτρα - Ανταγωνισμός - Απόφαση της Επιτροπής περί αρνήσεως διαβιβάσεως εγγράφων σε εθνική αρχή αρμόδια για τον ανταγωνισμό - Αίτηση λήψεως προσωρινών μέτρων - Έλλειψη εννόμου συμφέροντος - Μη τήρηση των τυπικών προϋποθέσεων - Έλλειψη προσωρινού χαρακτήρα των ζητούμενων μέτρων - Απαράδεκτο)
   2012/C 80/32
   Γλώσσα διαδικασίας: η αγγλική
   
      Διάδικοι
   
   
      Αιτούσες: Henkel AG & Co. KGaA (Ντύσελντορφ, Γερμανία) και Henkel France (Boulogne-Billancourt, Γαλλία) (εκπρόσωποι: R. Polley, T. Kuhn, F. Brunet και É. Paroche, δικηγόροι)
   
      Καθής: Ευρωπαϊκή Επιτροπή (εκπρόσωποι: N. Khan και P. J. O. Van Nuffel)
   
      Αντικείμενο
   
   Αίτηση λήψεως προσωρινών μέτρων σχετικών με την απόφαση της Επιτροπής της 30ής Σεπτεμβρίου 2011 (υπόθεση COMP/39.579 — Απορρυπαντικά ευρείας καταναλώσεως– και υπόθεση 09/0007 F), με την οποία απορρίφθηκε η αίτηση της αρμόδιας για τον ανταγωνισμό Αρχής της Γαλλίας, περί διαβιβάσεως, στο πλαίσιο της υποθέσεως 09/0007 F που αφορά τον τομέα των απορρυπαντικών στη Γαλλία, ορισμένων εγγράφων προσκομισθέντων στο πλαίσιο της υποθέσεως COMP/39.579
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.